Rikunarita-ORG/Wikinium huggingface dataset:
# 日語

**日語**爲日本邦語。日本國內，言者逾億。而散居僑民及習日語者凡三百萬餘。語源不考，或以為出蒙古鮮卑諸地，入阿爾泰語系。異說日語自生島中，自成一系。亦謂與朝鮮同源。和人深沐漢化，嘗書漢文，土音亦以漢字書之。土音稱和語，中原語彙，稱之曰漢語。近世西風東漸，格致玄理之學，不能一一轉譯，輒取其音而用，皆稱外來語。

五音源流圖
互聯網之中，每見日語，但次於英語、漢語、西班牙語，位當第四。帕勞昂奧爾州以為通用語言。

## 文

日語形似阿爾泰諸語而言不通，音若南島諸語而詞不達。其詞多取於漢，兼書漢字者，其實不通漢言。日語序屬黏著語，言詞虛實之分，判若涇渭。實字間須接虛字數種，否則不能名之。實字有體用之別，**體言**者名數及代字也，如體幹不可更易；**用言**則為動字，可活用是也。動字必有本末，本為其語不可易之，易其末節以知其事，是為活用。寫物之靜字，亦屬此類。動字活用，種類各異，以段稱之。虛字多以假名書之，用之以順章句，通文理也。詳説於下。

日語之文法，黏着語也。其文法通序，則為主、賓、謂。異於漢文主謂賓之序。

* 漢文：我擊之。
* 現代日語：私（我也）は（助字以示話題也）之を（助字以示賓次也）打つ（擊也）。

其句中助字，若「が」若「は」，書語必有，口語則可無。

## 字

古時和人有語無文。至漢時與中原同好，習漢文而書史。然和語大異於漢，不能筆錄，乃依其土音假借漢字，或訓其語，是為借字。人稱之真假名，亦謂萬葉假名，《萬葉集》也。桓武以降，士人簡草書為平假名，取字部作片假名，盡表音聲，復稱漢字為真名，並為文字，歷代三者混書無礙。近世或以漢字繁冗難學，請廢漢用假名者，然字詞同聲者甚眾，終不能行。明治三十三年，初立字法，定假名正字，以供庠序。二戰後，再定文法，使同言文，簡字體，限漢字，終至今時。

## 音

日語音，子音有九(/k//s//t//n//h//m//y//r//w/)，母音有五(/a//i//u//e//o/)，而音節皆開。則子音須接母音，爲一音節。例不有直k音，有ka音。故，假名表皆一音節也，如漢字然。

但自中古有促音、撥音、拗音，是爲例外。促音與撥音出子音脱落，拗音出漢字音表記。

其方言流布，俱限日本島，北至北海，南及九州，辨分四類，曰東、西、九州方言與琉球音是也。以江戶音為正。古時都於山城，嘗以京音為雅。東國既興，復定正音，與西國稍異。至於九州與東北，音律參差，各地不同。琉球音，又謂琉球日語、沖繩辯，因間雜琉球語，而殊異於日本他處。

和人古時好歌，歌集多傳世。亦識文，好作物語，即小說也，沿至今世不絕。

## 訓讀

| 漢文 | 和文 |
| --- | --- |
|
力拔山兮氣蓋世
時不利兮騅不逝
騅不逝兮可奈何
虞兮虞兮奈若何 | 力は山を拔き氣は世を蓋ふ
時利あらずして騅逝かず
騅の逝かざる奈何にすべき
虞や虞や若を奈何せん |

日本人讀漢文之時，爲訓讀。字之有訓依其意，如「山」爲「やま」之類。「やま」者日本固有語而意山也。

用言於日文，語形變。亦語順相違。然漢文莫其。而補「活用語尾」（日語謂「送假名」）與「返點」，以讀爲日文。

用之者，欲解文意以母語也。唯或爲日文而不曉暢。

今訓讀文在諺中也。

漢文者簡潔明瞭之文，然則敷衍東亞如斯，亦能解以母語。

## 據